Сезонна кошница: зимни продукти
Да се храним сезонно през зимата
Да изберем местни производители

Защо да се храним със сезонни плодове и зеленчуци?

Бъди винаги в синхрон с природата, храни се сезонно
Принципът на сезонното хранене е да се консумират плодове и зеленчуци, характерни за конкретния сезон и географска ширина. Най-често те са отгледани навън, в истинска почва, от която са успели да усвоят хранителни вещества. Това ги прави още по-богати на качествени витамини, минерали и ензими. Сезонната храна е с най-добър хранителен профил, тъй като е отгледана и откъсната точно, когато е узряла от естествената слънчева светлина.
Сезонните плодове и зеленчуци се продават от местни производители. Купувайки ги, подкрепяме тях и ги стимулираме да се развиват. Успяваме да ги насърчим да продължат с продукцията си и тя да е максимално качествена.
Плодовете и зеленчуците, които не са характерни за текущия сезон в България се транспортират от други държави или пък са отглеждани в оранжерии, което от своя страна води до увеличаване емисиите на вредни газове и замърсяване на атмосферата.
Обикновено, когато се берат не са добре узрели, за да се транспортират на по-дълги разстояния. По тази причина губят много от витамините и хранителните си вещества. Сезонните, местни храни са по-полезни, по-вкусни и по-достъпни за потребителите. Българските плодове и зеленчуци са лесно приложими в традиционни рецепти.

Бъди винаги в синхрон с природата, храни се сезонно!
В началото на всеки сезон представяме набор от продукти: зеленчуци, плодове, млечни и месни продукти. Храненето със сезонни продукти означава да бъдете участници в агроекологичния преход.
Ябълки
Круши
Ароматните и сладки плодове на крушата са известни още от древни времена и човечеството отдавна се възползва от плода освен под формата на лакомство и в качеството му на ефективно лекарствено средство.
Днес крушата има много широко приложение в кулинарията. Използва се за направата на компоти, сокове, конфитюри, нектари, сладка и разнообразни плодови десерти, а също се консумира и сурова, заради великолепния си вкус.
Крушата е вторият най-популярен овощен вид между овощните култури на умерения климат. В днешно време страните отглеждащи най-много круша са Италия, Китай и Сащ. В България крушата се отглежда в цялата страна. Сортовете круши само в страната са над 200.
Крушата може да бъде чудесно начало на деня. Тя може да ни зареди с жизненост и добро настроение през целия ден, благодарение на етеричните масла в нея. Освен, че са вкусни, крушите са много полезни за нашето здраве. Този плод е отлична комбинация от целулоза, пектин, витамини, минерали, бактерицидни вещества и ферменти.

Ябълките са познати на човечеството от хилядолетия и са сред първите дървета, които са били култивирани от хората.
В момента по света съществуват и се отглеждат над седем хиляди вида ябълки.
Консумират се основно сурови, но се преработват в различни форми като сокове, печени в различни блюда, сушени, както и като различни алкохолни напитки.
Едно от предимствата на ябълката освен полезните хранителни вещества е възможността да бъде съхранявана продължително време и използвана през периода, когато например през зимата липсват други подходящи плодове.
Изключително полезни са, благодарение на ценните хранителни вещества в тях. Те имат богато съдържание на захари, органични киселини, минерални и дъбилни вещества, витамини, пектин, ензими и други.

Бъди винаги в синхрон с природата, храни се сезонно!
Карфиол

Карфиолът е популярен зеленчук. Получава своето необичайно име заради структурните си характеристики. Представлява куп съцветия, плътно притиснати едно към друго. Диетичният продукт е ценен заради приятния си вкус и здравословни свойства. Той може да се вари, задушава, пържи, пече, маринована или да се сервира в суров вид. Също така може да бъде превърнат в пюре и да бъде добра алтернатива на картофите. Пюрето от карфиол може да се използва и като заместител на брашното, като по този начин превръща ястията в нисковъглехидратни и безглутенови. В България карфиолът е неотменна съставка на зимните туршии.
Карфиолът е изключително подходящ за диетично меню. Принадлежи към групата на най-здравословните зеленчуци. Богат е на ценни витамини и други съединения.
Цветното зеле /карфиол/ е сравнително по-топлолюбиво, като оптималната температура за растеж и развитие е в рамките на 15-21 0С, но като цяло то се развива добре и при по-влажен и хладен климат.
Плътната текстура и полунеутралният вкус на карфиола позволяват широкото му използване в кулинарията. Карфиолът може да се комбинира с лимон, лайм и портокал, билки и повечето подправки. С карфиол могат да се приготвят както традиционни яхнии и супи, така и основи за пици, ньоки и други.
Карфиолът се съхранява увит в прозрачно фолио в хладилник. Ако е пресен, купен от пазара, той ще издържи до 2 седмици.

Бъди винаги в синхрон с природата, храни се сезонно! Картофи
Производството на зеленчуци и картофи традиционно е един от основните сектори в българското земеделие.
В България се отглеждат ранни и средноранни картофи, поради климатичните условия. Ранни се сеят главно в Горнотракийската низина върху алувиално-ливадни почви. Средноранни картофи се отглеждат в Родопите, Западна България /предимно в Самоковско/ и по северните склонове на Стара планина върху кафяви и канелени горски почви.
Не са много продуктите, които са толкова мултифункционални, колкото картофите. Те са вкусни както варени, така и задушени, или пък пържени, а защо не и на пюре.
Картофите са добър източник на енергия и витамини. Те са богати на хранителни вещества, но поради ниското си съдържание на мазнини имат около пет пъти по-малко калории от ориза или тестените изделия. Пълноценните протеини в картофите се състоят от незаменими аминокиселини. Картофите съдържат значителни количества минерали и витамини. Жълтият си цвят дължат на мастноразтворими каротеноиди (лутеин, зеаксантин), а лилавите и сините – на водоразтворимите антиоксидантни антоцианини.
В магазините се предлагат над 30 различни сорта. В допълнение към големината и външния вид, много важни са и специфичните за сорта характеристики. Те са решаващи дали едно ястие с картофи ще се получи или не. Така че трябва доста да се внимава при пазаруването и да има яснота за какво точно ще се използват: дали за пюре, за салата, за гарнитура или за пържене.
Когато се съхраняват правилно, вашите картофи трябва да издържат до осем месеца. Традиционният метод за съхранение на картофи е да ги поставите на хладно и тъмно място, където не са изложени на риск от замръзване.

Бъди винаги в синхрон с природата, храни се сезонно!
Червено цвекло
Цвеклото е универсален вид зеленчук известен със своя земен вкус и аромат.
Освен, че внася ярък цвят в чинията за хранене, цвеклото е много питателно и пълно с основни витамини, минерали и растителни съединения.
Този зеленчук може да се похвали с впечатляващ хранителен профил, подобно на много други зеленчуци. Той е на първо място с ниско съдържание на калории, но с високо на полезни вещества.
Има много варианти за готвене на цвеклото - на пара, варено или мариновано цвекло. Разбира се, може да се хапва и сурово.
Цвеклото е прекрасен зеленчук, който може да консумирате по всяко време на годината. Когато избирате цвекло, уверете се, че е тежко за размера си и няма признаци на повърхностни повреди. Ако цвеклото все още има зелени върхове, те трябва да изглеждат свежи и неувехнали.
Зеле
Зелето е било разпространено първоначално на територията на днешна Испания, но поради лесното му отглеждане и добрите реколти, бързо е популяризирано из цяла Европа, като става любим продукт на много народи.
В България най-популярни, крехки и с добри вкусови качества са сортовете "Кьосе" и "Балкан".
Списъкът с традиционни рецепти за готвенето му в България е изключително дълъг. А, щом заговорим за вкус и аромат, то някак между другото в съзнанието ни се прокрадва мисълта за ароматното готвено или печено зеле, което така обичаме.
Този безценен зеленчук има ниска калорийна стойност, голямо количество фибри, като същевременно съдържа значителни количества витамини и минерали.
Всички разновидности са на разположение целогодишно на нашия пазар. Когато избирате зеле, то трябва да е свежо и стегнато, с крехки зелени листа, по които не се забелязват щети от насекоми.
Съхранявайте цялата глава зеле в найлонова торбичка в хладилника до една седмица или до две седмици, ако е прясно откъснато от градината.

Бъди винаги в синхрон с природата, храни се сезонно!
Българско бяло саламурено сирене – съчетание на традиции и вкус
Традиционното бяло саламурено сирене е национален продукт, който присъства на нашата трапеза още от древни времена. То се произвежда от краве, овче, козе, биволско и смес мляко.
Качеството, вкуса и консистенцията на сиренето са постигнати чрез оригинална технология и специфичната закваса от подбрани щамове от вида Lactobacillus lactis и Lactobacillus casei, както и Lactobacillus bulgaricus и Streptococcus thermophilus.
Готовият продукт е богат източник на протеини, минерални соли, калций и калий и притежава къса верига на мастни киселини.
То е дълготраен млечен продукт, подходящ както за директна консумация, така и за гарнитура за различни салати, за приготвяне на вкусни ястия и печива.
Сиренето е здравословна храна за всички възрасти, особено полезно е за деца, възрастни и спортисти.
Българско кисело мляко
Българското кисело мляко е уникален продукт със страхотни качества благодарение на бактерията Lactobacillus bulgaricus. Тя е причината за ферментирането на млякото, което съдържа почти всички хранителни вещества необходими за тялото.
От векове по нашите земи се прави кисело мляко и славата му като полезна и пълноценна храна добива популярност в цял свят.
Киселото мляко има дълбоки корени в историята ни и е любим и желан гост на трапезата. Завладява сърцата и небцето не само на поколение след поколение българи, но и на гостите на страната, опитали този чуден продукт.
Български кашкавал
Кашкавалът е един от най-ценните млечни хранителни продукти с изключително високи вкусови качества. Произвежда се основно от прясно овче и краве мляко и в по-малки количества от козе или биволско мляко, без никакви добавки, със специално подбрани бактериални щамове. Това дава неговият специален вкус и аромат.
Неговата голяма трайност, високи хранителни и органолептични качества, го определят като предпочитан продукт за всяка трапеза. Кашкавалът е един от най-богатите на ценни хранителни вещества продукт: биологически пълноценен белтък, млечна мазнина и минерални соли.
Със своите отлични вкусови качества, кашкавалът е подходящ както за директна консумация, така и за приготвянето на различни кулинарни ястия.